स्कूली बच्चों ने सीखा तनाव रहित परीक्षा देने का योग
ऐलनाबाद | शहरके ठोबरियां रोड पर स्थित नचिकेतन मॉडल स्कूल में चार दिवसीय योग शिविर शुरु किया गया। जिसमें युवा तहसील प्रभारी संजीव गर्ग योग शिक्षिका नीरज कटारिया ने अपनी सेवाएं दी। उन्होंने औ३म, गायत्री मंत्र प्रार्थना से शिविर को प्रारंभ किया। उन्होंने विद्यार्थियों को योगिंग जोगिंग के 12 प्रकार के अभ्यास करवाए। वहीं बच्चों को ताड़ासन वृक्षासन भी करवाए। उन्होंने बताया कि ताड़ासन करने से बच्चों की लंबाई बढ़ती है। वृक्षासन करने से बच्चों का ध्यान याददाश्त बढ़ती है। बैठकर किए जाने वाले आसनों में भ्रस्तिका, कपालभाति, अनुलोम, विलोम, भ्रामरी ध्यान आदि करवाए। उन्होंने कहा कि परीक्षा को तनाव रहित रखते हुए अच्छे अंक लाने में योग का बहुत महत्व है। अंत में शांति पाठ एवं हास्यासन से योग शिविर का समापन किया गया। स्कूल संचालक वेद प्रिय गुप्ता ने सभी का आभार व्यक्त किया।
hin_Deva hin_Deva